               IL-KUMMISSJONI EWROPEA
            Brussell, 17.11.2017
            COM(2017) 666 final
            2017/0300(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fi ħdan il-Kumitat Konġunt UE-Żvizzera dwar reviżjoni teknika għall-Ftehim dwar l-assigurazzjoni diretta għajr l-assigurazzjoni tal-ħajja

               MEMORANDUM TA’ SPJEGAZZJONI

               1.Is-suġġett tal-proposta

               Din il-proposta tikkonċerna deċiżjoni li tistabbilixxi l-pożizzjoni li għandha tiġi adottata f’isem l-Unjoni fi ħdan il-Kumitat Konġunt UE-Żvizzera fir-rigward l-adozzjoni prevista ta’ Deċiżjoni li tikkonċerna reviżjoni tal-Ftehim dwar assigurazzjoni diretta għajr l-assigurazzjoni tal-ħajja (“l-att previst”).

               2.Il-kuntest tal-proposta

               2.1.Il-Ftehim

               Il-Ftehim bejn il-Komunità Ekonomika Ewropea u l-Konfederazzjoni Żvizzera dwar l-assigurazzjoni diretta għajr l-assigurazzjoni fuq il-ħajja (“il-Ftehim”) għandu l-għan li joffri kundizzjonijiet speċifiċi għal fergħat Żvizzeri ta’ assiguraturi li joperaw fl-UE u bil-kontra. B’mod partikolari, skont il-Ftehim, il-fergħa Żvizzera fl-UE ser tibqa’ tiġi soġġetta għal rekwiżiti ta’ solvenza Żvizzeri, u b’hekk dawn l-attivitajiet jitqiegħdu fuq l-istess bażi bħal dawk fl-Iżvizzera. Il-Ftehim daħal fis-seħħ fl-1 ta' Jannar 1993.

               2.2.Il-Kumitat Konġunt UE-Żvizzera

               Il-Ftehim jistabbilixxi Kumitat Konġunt magħmul minn rappreżentanti tal-Iżvizzera u rappreżentanti tal-Unjoni Ewropea (minn hawn ’il quddiem imsejjaħ “il-Kumitat Konġunt UE-Żvizzera”). Id-deċiżjonijiet tiegħu jittieħdu bi qbil reċiproku (Artikolu 37). Skont l-Artikoli 39 u 40(3) tal-Ftehim, il-Kumitat Konġunt UE-Żvizzera jista’ jemenda l-annessi u l-protokolli għall-Ftehim.

               2.3.L-att previst tal-Kumitat Konġunt UE-Żvizzera

               Il-Kumitat Konġunt UE-Żvizzera għandu jadotta l-att previst, anness mad-Deċiżjoni tal-Kunsill proposta. Il-Kummissjoni tittama li tkun fil-qagħda li tippreżentah fil-Kumitat Konġunt mill-aktar fis possibbli.

               L-għan tal-att previst huwa li jiġu emendati l-annessi u l-protokolli għall-Ftehim sabiex jinkorpora r-reviżjonijiet li ġejjin:

               ·Jadatta għar-reġimi ta’ solvenza bbażati fuq ir-riskju fl-UE (id-Direttiva 2009/138/KE Solvenza II) u l-Iżvizzera (it-Test tas-Solvenza Żvizzeru jew SST). Solvenza II daħlet fis-seħħ fl-1 ta’ Jannar 2016, u l-SST daħal fis-seħħ wara l-Ftehim. L-aġġornament tal-Ftehim dwar dan il-punt ser tiżgura li s-superviżuri Żvizzeri u tal-UE japplikaw dawn l-oqfsa modernizzati fi ħdan il-Ftehim, kif jagħmlu għall-assiguraturi barra mill-Ftehim. Din hija r-raġuni ewlenija għal din ir-reviżjoni teknika;

               ·Taġġorna l-lista ta’ forom ġuridiċi aċċettabbli ta’ Stati Membri fl-Anness III. Dan huwa rilevanti b’mod partikolari għal dawk li ssieħbu fl-UE wara r-reviżjoni preċedenti. Il-Kummissjoni biħsiebha tuża l-lista ta’ forom ġuridiċi ta’ intrapriżi tal-assigurazzjoni mhux fuq il-ħajja li jinsabu fl-Anness III ta’ Solvenza II;

               ·Taġġorna r-rata ta’ konverżjoni frank Żvizzeru-ewro li tirrifletti r-rata ta’ konverżjoni attwali.

               3.Il-pożizzjoni li għandha tittieħed f’isem l-Unjoni

               Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt UE-Żvizzeru li tikkonċerna l-att previst, billi ser tkun vinkolanti fuq l-Unjoni.

               L-att maħsub huwa limitat għal reviżjoni teknika tal-Ftehim eżistenti. Din il-proposta hija konsistenti ma’ dispożizzjonijiet eżistenti dwar it-trattament ta’ fergħat skont id-Direttiva 2009/138/KE. L-għan tagħha huwa li tiġi evitata duplikazzjoni ta’ superviżjoni regolatorja ta’ fergħat minn pajjiżi ospitanti u ta’ oriġini. Barra minn hekk, il-Kummissjoni evalwat ir-reġim superviżorju tal-Iżvizzera bħala ekwivalenti għar-reġim tal-UE skont id-Direttiva 2009/138/KE.

               Ir-raġunijiet għall-appoġġ tar-reviżjoni teknika tal-Ftehim huma kif ġej:

               ·Iż-żewġ ġurisdizzjonijiet ser ikunu jistgħu jużaw l-oqfsa ta’ solvenza modernizzati tagħhom fi ħdan il-Ftehim. Ir-reġimi tas-solvenza tal-Unjoni u l-Iżvizzera fil-fatt ġew emendati mill-2001 ’l hawn. Ir-reviżjoni ser tirriżulta f’superviżjoni bbażata fuq l-istess qafas ta’ solvenza bbażat fuq ir-riskju mmodernizzat, fi ħdan u barra l-Ftehim għall-benefiċċju ta’ assiguraturi fiż-żewġ ġurisdizzjonijiet;

               ·Il-lista ta’ forom ġuridiċi aċċettabbli għall-Istati Membri stabbiliti fil-Ftehim ser tiġi aġġornata biex tinkludi b’mod partikolari forom ġuridiċi aċċettabbli għal dawk l-Istati Membri li ssieħbu mal-Unjoni sa mill-2001;

               ·Ir-rata ta’ konverżjoni frank Żvizzeru-ewro ser tirrifletti r-rata ta’ konverżjoni attwali.

               L-UE u l-awtoritajiet Żvizzeri wettqu studju kwantitattiv, ibbażat ukoll fuq dejta mingħand l-Awtorità Ewropea tal-Assigurazzjoni u l-Pensjonijiet tax-Xogħol (EIOPA - European Insurance and Occupational Pension Authority), li teżamina liema assiguraturi attwalment jużaw il-Ftehim fuq iż-żewġ naħat, u għal liema volumi ta’ negozju. L-istudju jikkonkludi li għadd suffiċjenti ta’ assiguraturi fl-UE u l-Iżvizzera jagħmel użu tal-Ftehim sa livell suffiċjenti sabiex jitqies li jkun ta’ benefiċċju reċiproku u li ta’ min jinżamm.

               Il-Kummissjoni kkonsultat lill-Istati Membri, li ma opponewx ir-reviżjonijiet proposti.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) TFUE jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’korp stabbilit fi ftehim, meta dak il-korp jintalab jadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti ġuridiċi” jinkludi atti li jkollhom effetti legali skont ir-regoli tad-dritt internazzjonali li jirregola l-korp inkwistjoni. Jinkludi wkoll strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-UE”
                  1
               .

               4.1.2.Applikazzjoni għall-kawża preżenti

               Il-Kumitat Konġunt UE-Żvizzera huwa korp imwaqqaf bi ftehim.

               L-att li l-Kumitat Konġunt bejn l-UE-Żvizzera huwa mitlub li jadotta, jikkostitwixxi att li jkollu effetti ġuridiċi. L-att previst ikun vinkolanti skont id-dritt internazzjonali f’konformità mal-Artikolu 39 tal-Ftehim. L-att previst ma jissupplimentax jew ma jemendax il-qafas istituzzjonali tal-ftehim.

               Il-bażi ġuridika proċedurali għad-deċiżjoni proposta, għalhekk, hija l-Artikolu 218(9) TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) TFUE tiddependi primarjament fuq l-objettiv u l-kontenut tal-att previst li fir-rigward tiegħu tiġi adottata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti u jekk wieħed minn dawn l-għanijiet jew komponenti jkun identifikabbli bħala l-ewlieni, filwaqt li l-ieħor ikun sempliċiment inċidentali, id-deċiżjoni skont l-Artikolu 218(9) TFUE trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               4.2.2.Applikazzjoni għall-kawża preżenti

               L-objettiv ewlieni u l-kontenut tal-att previst jirrelataw mal-aġġornament tal-annessi u l-protokolli għall-Ftehim u li jiġi stabbilit li l-leġiżlazzjoni domestika tal-Partijiet Kontraenti hija kompatibbli ma’ dak il-Ftehim, li tneħħi l-piż ta’ sorveljanza doppja. Fuq din il-bażi, l-att previst ser jappoġġa l-klawżola bilaterali ta’ servizzi ta’ assigurazzjoni mhux tal-ħajja bejn iż-żewġ ġurisdizzjonijiet.

               Il-bażi ġuridika sostantiva għad-deċiżjoni proposta, għalhekk, hija l-Artikolu 207 TFUE.

               4.3.Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 207 TUE flimkien mal-Artikolu 218(9) TFUE.

               2017/0300 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fi ħdan il-Kumitat Konġunt UE-Żvizzera dwar reviżjoni teknika għall-Ftehim dwar l-assigurazzjoni diretta għajr l-assigurazzjoni tal-ħajja

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207, flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim bejn il-Komunità Ekonomika Ewropea u l-Konfederazzjoni Żvizzera dwar l-assigurazzjoni diretta għajr l-assigurazzjoni fuq il-ħajja (“il-Ftehim”) ġie konkluż mill-Unjoni permezz tad-Deċiżjoni tal-Kunsill 91/370/KEE
                  2
                u daħal fis-seħħ fl-1 ta’ Jannar 1993.

               (2)Skont l-Artikoli 39 u 40.3 tal-Ftehim, il-Kumitat Konġunt UE-Żvizzera jista’ jemenda l-annessi u l-protokolli għall-Ftehim.

               (3)Il-Kumitat Konġunt UE-Żvizzera adotta fit-18 ta’ Lulju 2001 id-Deċiżjoni Nru 1/2001
                  3
                li temenda l-annessi għal u l-protokolli tal-Ftehim u kkonstata li l-leġiżlazzjoni domestika tal-Partijiet Kontraenti hija kompatibbli ma’ dak il-Ftehim.

               (4)Il-Kumitat Konġunt UE-Żvizzera, matul il-laqgħa tiegħu li jmiss, ser jadotta deċiżjoni dwar reviżjoni teknika għall-Ftehim.

               (5)Huwa xieraq li tiġi stabbilita l-pożizzjoni li għandha tiġi adottata f’isem l-Unjoni fi ħdan il-Kumitat Konġunt UE-Żvizzera fir-rigward tal-emendi għall-annessi u l-protokolli għall-Ftehim u l-kompatibbiltà tal-leġiżlazzjoni domestika ma’ dan il-Ftehim, peress li d-deċiżjoni ser tkun vinkolanti għall-Unjoni.

               (6)Ir-reġimi tas-solvenza tal-Unjoni u l-Iżvizzera fil-fatt ġew emendati mill-2001 ’l hawn. Għalhekk huwa meħtieġ li jsir l-aġġornament tar-reġim ta’ solvenza msemmija f’dan il-Ftehim biex iġibuh konformi ma’ sistemi attwalment fis-seħħ fl-Unjoni u l-Iżvizzera.

               (7)Ir-rata ta’ konverżjoni frank Żvizzeru-ewro għandha tiġi emendata biex tirrifletti r-rata ta’ konverżjoni attwali.

               ADOTTA DIN ID-DEĊIŻJONI:

               L-Artikolu 1

               Il-pożizzjoni li għandha tiġi adottata, f’isem l-Unjoni, fi ħdan il-Kumitat Konġunt UE-Żvizzera dwar ir-reviżjoni teknika proposta tal-Ftehim dwar assigurazzjoni diretta għajr l-assigurazzjoni tal-ħajja għandha tkun ibbażata fuq l-abbozz ta’ Deċiżjoni tal-Kumitat Konġunt UE-Żvizzera, mehmuż ma’ din id-Deċiżjoni.

               L-Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)
                  Il-Kawża C-399/12 Il-Ġermanja vs Il-Kunsill (OIV), ECLI:EU:C:2014:2258, il-paragrafi 61-64.

                     (2)
                  Id-Deċiżjoni Tal-Kunsill 91/370/KEE tal-20 ta’ Ġunju 1991 dwar il-konklużjoni ta’ Ftehim bejn il-Komunità Ekonomika Ewropea u l-Konfederazzjoni ta’ l-Isvizzera li tikkonċerna l-assigurazzjoni diretta apparti mill-assigurazzjoni fuq il-ħajja (ĠU L 205, 27.7.1991, p. 2)

                     (3)
                  Id-Deċiżjoni Nru 1/2001 tal-Kumitat Konġunt KE-Żvizzera tat-18 ta’ Lulju 2001 li temenda l-Annessi u l-Protokolli tal-Ftehim bejn il-Komunità Ekonomika Ewropea u l-Konfederazzjoni Żvizzera dwar assigurazzjoni diretta għajr assigurazzjoni mhux fuq il-ħajja u li ssib li l-leġiżlazzjoni domestika tal-Partijiet Kontraenti hija kompatibbli mal-Ftehim (ĠU L 291, 8.11.2001, p. 52).

    ---documentbreak---

               IL-KUMMISSJONI EWROPEA
            Brussell,17.11.2017
            COM(2017) 666 final
            ANNESS
            ta' [...]
            proposta għal Deċiżjoni tal-Kunsill
            li tistabbilixxi l-pożizzjoni li għandha tittieħed f'isem l-Unjoni fil-Kumitat Konġunt tal-UE-Żvizzera dwar l-assigurazzjoni diretta għajr l-assigurazzjoni fuq il-ħajja

               ANNESS

                  DEĊIŻJONI TAL-KUMITAT KONĠUNT TAL-UE-ŻVIZZERA
                  1

                  li temenda l-annessi u l-protokolli tal-Ftehim bejn il-Komunità Ekonomika Ewropea u l-Konfederazzjoni Żvizzera dwar l-assigurazzjoni diretta għajr l-assigurazzjoni fuq il-ħajja fejn instab li l-leġiżlazzjoni domestika tal-Partijiet Kontraenti hija kompatibbli ma’ dak il-Ftehim

               DEĊIŻJONI TAL-KUMITAT KONĠUNT TAL-UE-ŻVIZZERA,

               Wara li kkunsidra l-Artikolu 39 u 40.3 tal-Ftehim bejn il-Komunità Ekonomika Ewropea u l-Konfederazzjoni Żvizzera dwar l-assigurazzjoni diretta għajr l-assigurazzjoni fuq il-ħajja (“il-Ftehim”),

               Wara li kkunsidra d-Deċiżjoni Nru 1/2001 tal-Kumitat Konġunt tal-KE-Żvizzera,

               Billi:

               (1)Stati Membri ġodda aderew mal-Unjoni u l-adeżjoni tagħhom jeħtieġ xi emendi tekniċi għall-Anness III tal-Ftehim;

               (2)Ċerti dispożizzjonijiet leġiżlattivi adottati mill-Unjoni u mill-Iżvizzera jeħtieġu emenda tal-protokolli u annessi tal-Ftehim;

               (3)Wara l-eżami, ċerti dispożizzjonijiet leġiżlattivi adottati mill-Iżvizzera ma jeħtiġux li l-Ftehim jiġi emendat.

               (4)Wara d-dispożizzjonijiet leġiżlattivi adottati mill-Konfederazzjoni Żvizzera u l-Unjoni bejn it-18 ta’ Lulju 2001 u [id-Data tal-firma ta’ din id-deċiżjoni], u sabiex tirrifletti l-adeżjoni ta’ Stati Membri ġodda fl-Unjoni Ewropea,

               ADOTTA DIN ID-DEĊIŻJONI:

               Artikolu 1

               Il-Ftehim huwa b’hekk emendat kif ġej:

               (1)Il-valur tal-kambju bejn l-EUR u CHF għall-annessi u l-protokolli kollha għandu jiġi ffissat għal EUR 1 = CHF 1,14.

               (2)Il-Protokoll Nru 1 tal-Ftehim huwa emendat kif ġej:

               (a)L-Artikolu 1 jiġi sostitwit b'dan li ġej:

               “Artikolu 1

               Definizzjoni tal-marġni ta’ solvenza

               Il-marġni tas-solvibbiltà għal impriżi li l-uffiċċju prinċipali tagħhom ikun domiċiljat fit-territorju tal-Unjoni huwa r-Rekwiżit Kapitali tas-Solvenza, kif imsemmi fl-Artikoli 100 u 101 tad-Direttiva 2009/138/KE tal-Parlament Ewropew u tal-Kunsill*, (“Solvenza 2”) kif emendata mid-Direttiva 2014/51/UE tal-Parlament Ewropew u tal-Kunsill** (“Omnibus 2”)

               Il-marġni tas-solvibbiltà għal impriżi li l-uffiċċju prinċipali tagħhom ikun domiċiljat fit-territorju tal-Konfederazzjoni Żvizzera hija l-Mira tal-Kapital (Zielkapital), li hija definita flimkien ma’ kunċetti relatati mal-valutazzjoni ta’ assi u obbligazzjonijiet u l-Kapital tar-Irfigħ ta’ Riskji (Risikotragendes Kapital) tat-Test tas-Solvenza Żvizzeru (SST - Swiss Solvency Test) fil-Versicherungsaufsichtsgesetz)*** (“l-Att ta’ Sorveljanza tas-Settur tal-Assigurazzjoni”) u Aufsichtsverordnung **** (“l-Ordinanza Superviżorja tal-Assigurazzjoni”).

               _____________________________________________________________

               *Id-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvabbiltà II) (ĠU L 335, 17.12.2009, p. 1).

               **Id-Direttiva 2014/51/UE tal-Parlament Ewropew u tal-Kunsill tas-16 ta' April 2014 li temenda d-Direttivi 2003/71/KE u 2009/138/KE u r-Regolament (KE) Nru 1060/2009, (UE) Nru 1094/2010 u (UE) Nru 1095/2010 fir-rigward tas-setgħat tal- Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol) u tal-Awtorità Superviżorja Ewropea (Awtorità Ewropea tat-Titoli u s-Swieq), ĠU L 153, 22.5.2014, p. 1.

               ***Versicherungsaufsichtsgesetz, SR 961.01.

               ****Aufsichtsverordnung, SR 961.011.”;

               (b)L-Artikolu 2 huwa mħassar;

               (c)L-Artikolu 3 huwa sostitwit b’dan li ġej:

               “Artikolu 3

               Definizzjoni tal-fond ta’ garanzija

               Il-fond ta’ garanzija għal impriżi li l-uffiċċju prinċipali tagħhom ikun domiċiljat fit-territorju tal-Unjoni jkun ir-Rekwiżit Kapital Minimu, kif imsemmi fl-Artikoli 128 u 129 ta’ Solvenza 2, kif emendati minn Omnibus 2.

               Il-fond ta’ garanzija għal impriżi li l-uffiċċju prinċipali tagħhom ikun domiċiljat fit-territorju tal-Konfederazzjoni Żvizzera huwa l-kapital minimu (l-inqas livell ta’ intervent) fit-Test tas-Solvenza Żvizzeru.”;

               (d)L-Artikolu 4 jitħassar.

               (3)Il-lista ta’ forom ġuridiċi aċċettabbli f’Parti B tal-Anness III għall-Ftehim għandha tiġi sostitwita bil-lista li tinsab fil-Parti A tal-Anness III tad-Direttiva 2009/138/KE tal-Parlament Ewropew u tal-Kunsill
                  2
               .

               Artikolu 2

               L-atti tal-Unjoni li ġejjin huma kompatibbli mal-Ftehim:

               –Id-Direttiva 2009/138/KE (“Solvenza 2”), kif emendata bid-Direttiva 2014/51/UE tal-Parlament Ewropew u tal-Kunsill (“Omnibus 2”)
                  3
               ;

               –Ir-Regolament ta’ Delega tal-Kummissjoni Nru 2015/35, fil-verżjoni ppubblikata fil-Ġurnal Uffiċjali tal-Unjoni Ewropea tas-17 ta’ Jannar 2015
                  4
               ;

               –Ir-Regolament ta’ Implimentazzjoni tal-Kummissjoni Nru 2015/460, dwar l-approvazzjoni ta’ mudell intern, fil-verżjoni ppubblikata fil-Ġurnal Uffiċjali tal-Unjoni Ewropea tal-20 ta’ Marzu 2015
                  5
               ;

               –Ir-Regolament ta’ Implimentazzjoni tal-Kummissjoni (UE) 2015/462 fir-rigward tal-proċeduri għall-approvazzjoni superviżorja biex jiġu stabbiliti veikoli bi skop speċjali, għall-kooperazzjoni u l-iskambju ta’ informazzjoni bejn l-awtoritajiet superviżorji dwar veikoli bi skop speċjali kif ukoll biex jiġu stabbiliti l-formati u l-mudelli għal informazzjoni li għandha tiġi rrapportata minn veikoli bi skop speċjali, fil-verżjoni ppubblikata fil-Ġurnal Uffiċjali tal-Unjoni Ewropea tal-20 ta’ Marzu 2015
                  6
               ;

               –Ir-Regolament ta’ Implimentazzjoni tal-Kummissjoni Nru 2015/461, fir-rigward tal-proċess biex tittieħed deċiżjoni konġunta dwar l-applikazzjoni biex jintuża mudell intern ta' grupp, fil-verżjoni ppubblikata fil-Ġurnal Uffiċjali tal-Unjoni Ewropea tal-20 ta’ Marzu 2015
                  7
               ;

               –Ir-Regolament ta’ Implimentazzjoni tal-Kummissjoni Nru 2015/498, fir-rigward tal-proċedura tal-approvazzjoni superviżorja biex jintużaw parametri speċifiċi għall-impriża, fil-verżjoni ppubblikata fil-Ġurnal Uffiċjali tal-Unjoni Ewropea tal-25 ta’ Marzu 2015
                  8
               ;

               –Ir-Regolament ta’ Implimentazzjoni tal-Kummissjoni Nru 2015/500, fir-rigward tal-proċeduri li għandhom jiġu segwiti dwar l-approvazzjoni superviżorja tal-applikazzjoni ta' aġġustament, fil-verżjoni ppubblikata fil-Ġurnal Uffiċjali tal-Unjoni Ewropea tal-25 ta’ Marzu 2015
                  9
               ;

               –Ir-Regolament ta’ Implimentazzjoni tal-Kummissjoni Nru 2015/499, fir-rigward tal-proċeduri li għandhom jintużaw għall-għoti ta' approvazzjoni superviżorja għall-użu ta' fondi proprji anċillari, fil-verżjoni ppubblikata fil-Ġurnal Uffiċjali tal-Unjoni Ewropea tal-25 ta’ Marzu 2015
                  10
               ;

               –Id-Deċiżjoni Delegata tal-Kummissjoni (UE) 2015/1602 dwar l-ekwivalenza tar-reġim ta' solvenza u prudenzjali għall-impriżi ta' assigurazzjoni u riassigurazzjoni fis-seħħ fl-Iżvizzera, fil-verżjoni ppubblikata fil-Ġurnal Uffiċjali tal-Unjoni Ewropea tal-24 ta’ Settembru 2015
                  11
               ;

               –Id-Deċiżjoni Delegata tal-Kummissjoni (UE) 2015/2290 dwar l-ekwivalenza provviżorja tar-reġimi tas-solvenza fis-seħħ fl-Awstralja, Bermuda, il-Brażil, il-Kanada, il-Messiku, u l-Istati Uniti, fil-verżjoni ppubblikata fil-Ġurnal Uffiċjali tal-Unjoni Ewropea tad-9 ta’ Diċembru 2015
                  12
               ;

               –Ir-Regolament Delegat tal-Kummissjoni (UE) 2016/467 li jemenda r-Regolament Delegat (UE) 2015/35 dwar il-kalkolu ta' rekwiżiti kapitali regolatorji għal diversi kategoriji ta' assi miżmuma mill-impriżi tal-assigurazzjoni u tar-riassigurazzjoni, fil-verżjoni ppubblikata fil-Ġurnal Uffiċjali tal-Unjoni Ewropea tal-1 ta’ April 2016
                  13
               ;

               –Ir-Regolament ta’ Implimentazzjoni tal-Kummissjoni (UE) 2015/2011 ir-rigward tal-listi ta' gvernijiet reġjonali u awtoritajiet lokali, li l-iskoperturi għalihom għandhom ikunu trattati bħala skoperturi għall-gvern ċentrali skont id-Direttiva 2009/138/KE, fil-verżjoni tagħha ppubblikata f’Il-Ġurnal Uffiċjali tal-Unjoni Ewropea tat-12 ta’ Novembru 2015
                  14
               ;

               –Ir-Regolament ta’ Implimentazzjoni tal-Kummissjoni Nru 2015/2016, fir-rigward tal-indiċi ta' ekwità għall-aġġustament simetriku tal-imposta standard tal-kapital tal-ekwità, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Novembru 2015
                  15
               ;

               –Ir-Regolament ta’ Implimentazzjoni tal-Kummissjoni Nru 2015/2017, fir-rigward ta' fatturi aġġustati biex jiġi kkalkulat ir-rekwiżit kapitali għar-riskju tal-munita għall-muniti marbuta mal-euro, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Novembru 2015
                  16
               ;

               –Ir-Regolament ta’ Implimentazzjoni tal-Kummissjoni Nru 2015/2013, fir-rigward ta' devjazzjonijiet standard fir-rigward ta' sistemi ta' ugwalizzazzjoni tar-riskju tas-saħħa, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Novembru 2015
                  17
               ;

               –Ir-Regolament ta’ Implimentazzjoni tal-Kummissjoni Nru 2015/2014, dwar il-proċeduri u l-mudelli għall-preżentazzjoni ta' informazzjoni lis-superviżur tal-grupp u għall-iskambju ta' informazzjoni bejn l-awtoritajiet superviżorji, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Novembru 2015
                  18
               ;

               –Ir-Regolament ta’ Implimentazzjoni tal-Kummissjoni Nru 2015/2012, fir-rigward tal-proċeduri għad-deċiżjonijiet biex jiġu stabbiliti, ikkalkolati u mneħħija s-supplimentazzjonijiet, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Novembru 2015
                  19
               ;

               –Ir-Regolament ta’ Implimentazzjoni tal-Kummissjoni Nru 2015/2015, dwar il-proċeduri biex jiġu eżaminati l-valutazzjonijiet esterni tal-kreditu, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Novembru 2015
                  20
               ;

               –Id-Deċiżjoni Delegata tal-Kummissjoni (UE) 2016/310 dwar l-ekwivalenza tar-reġim ta' solvenza għall-impriżi ta' assigurazzjoni u riassigurazzjoni fis-seħħ fil-Ġappun, fil-verżjoni ppubblikata fil-Ġurnal Uffiċjali tal-Unjoni Ewropea tal-4 ta’ Marzu 2016
                  21
               ;

               –Id-Deċiżjoni Delegata tal-Kummissjoni (UE) 2016/309 dwar l-ekwivalenza tar-reġim superviżorju għall-impriżi tal-assigurazzjoni u tar-riassigurazzjoni fis-seħħ f'Bermuda u li temenda d-Deċiżjoni Delegata tal-Kummissjoni (UE) 2015/2290, fil-verżjoni ppubblikata fil-Ġurnal Uffiċjali tal-Unjoni Ewropea tal-4 ta’ Marzu 2016
                  22
               ;

               –Ir-Regolament ta’ Implimentazzjoni tal-Kummissjoni (UE) 2015/2450 -Rappurtaġġ superviżorju: il-formoli għall-preżentazzjoni, fil-verżjoni ppubblikata fil-Ġurnal Uffiċjali tal-Unjoni Ewropea tal-31 ta’ Diċembru 2015
                  23
               ;

               –Ir-Regolament ta’ Implimentazzjoni tal-Kummissjoni Nru 2015/2452, fir-rapport dwar is-solvenza u l-kondizzjoni finanzjarja, fil-verżjoni ppubblikata fil-Ġurnal Uffiċjali tal-Unjoni Ewropea tal-31 ta’ Diċembru 2015
                  24
               ;

               –Ir-Regolament ta’ Implimentazzjoni tal-Kummissjoni Nru 2015/2451 - Rappurtaġġ minn superviżuri, fil-verżjoni ppubblikata fil-Ġurnal Uffiċjali tal-Unjoni Ewropea tal-31 ta’ Diċembru 2015
                  25
               ;

               –Ir-Regolament ta’ Implimentazzjoni tal-Kummissjoni Nru 2016/165, għall-kalkolu ta' dispożizzjonijiet tekniċi u fondi proprji bażiċi għar-rappurtar b'dati ta' referenza mill-1 ta' Jannar sat-30 ta' Marzu 2016, fil-verżjoni ppubblikata fil-Ġurnal Uffiċjali tal-Unjoni Ewropea tad-9 ta’ Frar 2016
                  26
               ;

               –Ir-Regolament ta’ Implimentazzjoni tal-Kummissjoni Nru 2016/869, għall-kalkolu tad-dispożizzjonijiet tekniċi u l-fondi proprji bażiċi għar-rappurtar b'dati ta' referenza mill-31 ta' Marzu sad-29 ta' Ġunju 2016, fil-verżjoni ppubblikata fil-Ġurnal Uffiċjali tal-Unjoni Ewropea tat-3 ta’ Ġunju 2016
                  27
               ;

               –Ir-Regolament ta’ Implimentazzjoni tal-Kummissjoni Nru 2016/1376, għall-kalkolu tal-provvedimenti tekniċi u l-fondi proprji bażiċi għar-rappurtar bid-dati ta' referenza mit-30 ta' Ġunju sad-29 ta' Settembru 2016, fil-verżjoni ppubblikata fil-Ġurnal Uffiċjali tal-Unjoni Ewropea tat-18 ta’ Awwissu 2016
                  28
               ;

               –Ir-Regolament ta’ Implimentazzjoni tal-Kummissjoni Nru 2016/1630, fir-rigward tal-proċeduri għall-applikazzjoni tal-miżura tranżizzjonali għas-submodulu tar-riskju ta' ekwità, fil-verżjoni ppubblikata fil-Ġurnal Uffiċjali tal-Unjoni Ewropea tal-10 ta’ Settembru 2016
                  29
               ;

               –Ir-Regolament ta’ Implimentazzjoni tal-Kummissjoni Nru 2016/1800, dwar l-allokazzjoni tal-valutazzjonijiet tal-kreditu ta' istituzzjonijiet esterni tal-valutazzjoni tal-kreditu ma' skala oġġettiva tal-klassi tal-mertu tal-kreditu, fil-verżjoni ppubblikata fil-Ġurnal Uffiċjali tal-Unjoni Ewropea tat-12 ta’ Ottubru 2016
                  30
               ;

               –Ir-Regolament ta’ Implimentazzjoni tal-Kummissjoni (UE) 2016/1868 li jemenda u jikkoreġi r-Regolament ta' Implimentazzjoni (UE) 2015/2450 li jistabbilixxi standards tekniċi ta' implimentazzjoni fir-rigward tal-formoli għas-sottomissjoni ta' informazzjoni lill-awtoritajiet superviżorji, fil-verżjoni ppubblikata fil-Ġurnal Uffiċjali tal-Unjoni Ewropea tal-21 ta’ Ottubru 2016
                  31
               ;

               –Ir-Regolament ta’ Implimentazzjoni tal-Kummissjoni Nru 2016/1976, li jistabbilixxi l-informazzjoni teknika għall-kalkolu tar-riżervi tekniċi u l-fondi proprji bażiċi għar-rappurtar bid-dati ta' referenza mit-30 ta' Settembru sat-30 ta' Diċembru 2016, fil-verżjoni ppubblikata fil-Ġurnal Uffiċjali tal-Unjoni Ewropea tas-16 ta’ Novembru 2016
                  32
               ;

               –Ir-Regolament ta’ Implimentazzjoni tal-Kummissjoni Nru 2017/309, li jistabbilixxi informazzjoni teknika għall-kalkolu tar-riżervi tekniċi u l-fondi proprji bażiċi għar-rapportar b’dati ta’ referenza mill-31 ta’ Diċembru 2016 sat-30 ta’ Marzu 2017, fil-verżjoni ppubblikata fil-Ġurnal Uffiċjali tal-Unjoni Ewropea tat-28 ta’ Frar 2017
                  33
               ;

               –Ir-Regolament ta’ Implimentazzjoni tal-Kummissjoni Nru 2017/812, li jistabbilixxi informazzjoni teknika għall-kalkolu tad-dispożizzjonijiet tekniċi u l-fondi proprji bażiċi għar-rappurtar b'dati ta' referenza mill-31 ta' Marzu sad-29 ta' Ġunju 2017, fil-verżjoni ppubblikata fil-Ġurnal Uffiċjali tal-Unjoni Ewropea tat-18 ta’ Mejju 2017
                  34
               ;

               –Ir-Regolament Delegat tal-Kummissjoni (UE) 2017/1542 li jemenda r-Regolament Delegat tal-Kummissjoni (UE) 2015/35 dwar il-kalkolu ta' rekwiżiti kapitali regolatorji għal diversi kategoriji ta' assi miżmuma mill-impriżi tal-assigurazzjoni u tar-riassigurazzjoni (korporati tal-infrastruttura), fil-verżjoni ppubblikata fil-Ġurnal Uffiċjali tal-Unjoni Ewropea tal-14 ta’ Settembru 2017
                  35
               ;

               –Regolament ta' Implimentazzjoni tal-Kummissjoni (UE) 2017/1421 li jistabbilixxi l-informazzjoni teknika għall-kalkolu tal-provvedimenti tekniċi u l-fondi proprji bażiċi għar-rappurtar bid-dati ta' referenza mit-30 ta' Ġunju sad-29 ta' Settembru 2017 skont id-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni, fil-verżjoni ppubblikata fil-Ġurnal Uffiċjali tal-Unjoni Ewropea tal-14 ta’ Settembru 2017
                  36
               ;

               Id-dispożizzjonijiet leġiżlattivi tal-Konfederazzjoni Żvizzera li ġejjin huma kompatibbli mal-Ftehim:

               –L-Att tas-Sorveljanza tal-Assigurazzjoni (SR 961.01)
                  37

               –L-Ordinanza tas-Sorveljanza tal-Assigurazzjoni (SR 961.011)
                  38
               ;

               Magħmul fi XX, […].

                     Għall-Kumitat Konġunt

                     Il-President
                     […]

                     (1)
                  Preċedentement, il-Kumitat Konġunt KE-Żvizzera.

                     (2)

                        Id-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II) (ĠU L 335, 17.12.2009, p. 1).

                     (3)
                  Id-Direttiva 2014/51/UE tal-Parlament Ewropew u tal-Kunsill tas-16 ta' April 2014 li temenda d-Direttivi 2003/71/KE u 2009/138/KE u r-Regolament (KE) Nru 1060/2009, (UE) Nru 1094/2010 u (UE) Nru 1095/2010 fir-rigward tas-setgħat tal- Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol) u tal-Awtorità Superviżorja Ewropea (Awtorità Ewropea tat-Titoli u s-Swieq) (ĠU L 153, 22.5.2014, p. 1).

                     (4)

                        Ir-Regolament ta' Delega tal-Kummissjoni (UE) Nru 2015/35/UE tal-10 ta' Ottubru 2014 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II)(ĠU L 12, 17.1.2015, p. 1).

                     (5)
                  Ir-Regolament ta’ Implimentazzjoni tal-Kummissjoni (UE) 2015/460 tad-19 ta’ Marzu 2015 dwar l-approvazzjoni ta’ mudell intern (ĠU L 76, 20.03.2015, p. 13).

                     (6)
                  Ir-Regolament ta’ Implimentazzjoni tal-Kummissjoni (UE) 2015/462 tad-19 ta’ Marzu 2015 fir-rigward tal-proċeduri għall-approvazzjoni superviżorja biex jiġu stabbiliti veikoli bi skop speċjali, għall-kooperazzjoni u l-iskambju ta’ informazzjoni bejn l-awtoritajiet superviżorji dwar veikoli bi skop speċjali kif ukoll biex jiġu stabbiliti l-formati u l-mudelli għal informazzjoni li għandha tiġi rrapportata minn veikoli bi skop speċjali (ĠU L 76, 20.03.2015, p.23).

                     (7)
                  Ir-Regolament ta’ Implimentazzjoni tal-Kummissjoni (UE) 2015/461 tad-19 ta’ Marzu 2015 fir-rigward tal-proċess biex tittieħed deċiżjoni konġunta dwar l-applikazzjoni biex jintuża mudell intern ta' grupp (ĠU L 76, 20.03.2015, p. 19).

                     (8)
                  Ir-Regolament ta’ Implimentazzjoni tal-Kummissjoni (UE) 2015/498 tal-24 ta’ Marzu 2015 fir-rigward tal-proċedura tal-approvazzjoni superviżorja biex jintużaw parametri speċifiċi għall-impriża (ĠU L 79, 25.3.2015, p. 8).

                     (9)
                  Ir-Regolament ta’ Implimentazzjoni tal-Kummissjoni (UE) 2015/500 tal-24 ta’ Marzu 2015 fir-rigward tal-proċeduri li għandhom jiġu segwiti dwar l-approvazzjoni superviżorja tal-applikazzjoni ta' aġġustament (ĠU L 79, 25.3.2015, p. 18).

                     (10)
                  Ir-Regolament ta’ Implimentazzjoni tal-Kummissjoni (UE) 2015/499 tal-24 ta’ Marzu 2015 fir-rigward tal-proċeduri li għandhom jintużaw għall-għoti ta' approvazzjoni superviżorja għall-użu ta' fondi proprji anċillari (ĠU L 79, 25.3.2015, p. 12).

                     (11)
                  Id-Deċiżjoni Delegata tal-Kummissjoni (UE) 2015/1602 tal-5 ta’ Ġunju 2015 dwar l-ekwivalenza tar-reġim ta' solvenza u prudenzjali għall-impriżi ta' assigurazzjoni u riassigurazzjoni fis-seħħ fl-Iżvizzera (ĠU L 248, 24.09.2015, p. 95).

                     (12)
                  Id-Deċiżjoni Delegata tal-Kummissjoni (UE) 2015/2290 tat-12 ta' Ġunju 2015 dwar l-ekwivalenza provviżorja tar-reġimi tas-solvenza fis-seħħ fl-Awstralja, Bermuda, il-Brażil, il-Kanada, il-Messiku, u l-Istati Uniti (ĠU L 323, 9.12.2015, p.22).

                     (13)
                  Ir-Regolament Delegat tal-Kummissjoni (UE) 2016/467 tat-30 ta' Settembru 2015 li jemenda r-Regolament Delegat tal-Kummissjoni (UE) 2015/35 dwar il-kalkolu ta' rekwiżiti kapitali regolatorji għal diversi kategoriji ta' assi miżmuma mill-impriżi tal-assigurazzjoni u tar-riassigurazzjoni (ĠU L 85, 1.4.2016, p. 6)

                     (14)
                  Ir-Regolament ta’ Implimentazzjoni tal-Kummissjoni (UE) 2015/2011 tal-11 ta’ Novembru 2015 fir-rigward tal-listi ta' gvernijiet reġjonali u awtoritajiet lokali, li l-iskoperturi għalihom għandhom ikunu trattati bħala skoperturi għall-gvern ċentrali skont id-Direttiva 2009/138/KE (ĠU L 295, 12.11.2015, p. 3).

                     (15)
                  Ir-Regolament ta’ Implimentazzjoni tal-Kummissjoni (UE) 2015/2016 tal-11 ta’ Novembru 2015 fir-rigward tal-indiċi ta' ekwità għall-aġġustament simetriku tal-imposta standard tal-kapital tal-ekwità (ĠU L 295, 12.11.2015, p. 18).

                     (16)
                  Ir-Regolament ta’ Implimentazzjoni tal-Kummissjoni (UE) 2015/2017 tal-11 ta’ Novembru 2015 fir-rigward ta' fatturi aġġustati biex jiġi kkalkulat ir-rekwiżit kapitali għar-riskju tal-munita għall-muniti marbuta mal-euro (ĠU L 295, 12.11.2015, p. 21).

                     (17)
                  Ir-Regolament ta’ Implimentazzjoni tal-Kummissjoni (UE) 2015/2013 tal-11 ta’ Novembru 2015 fir-rigward ta' devjazzjonijiet standard fir-rigward ta' sistemi ta' ugwalizzazzjoni tar-riskju tas-saħħa (ĠU L 295, 12.11.2015, p. 9).

                     (18)
                  Ir-Regolament ta’ Implimentazzjoni tal-Kummissjoni Nru 2015/2014 tal-11 ta’ Novembru 2015, dwar il-proċeduri u l-mudelli għall-preżentazzjoni ta' informazzjoni lis-superviżur tal-grupp u għall-iskambju ta' informazzjoni bejn l-awtoritajiet superviżorji (ĠU L 295, 12.11.2015, p. 11).

                     (19)
                  Ir-Regolament ta’ Implimentazzjoni tal-Kummissjoni (UE) 2015/2012 tal-11 ta’ Novembru 2015 fir-rigward tal-proċeduri għad-deċiżjonijiet biex jiġu stabbiliti, ikkalkolati u mneħħija s-supplimentazzjonijiet (ĠU L 295, 12.11.2015, p. 5).

                     (20)
                  Ir-Regolament ta’ Implimentazzjoni tal-Kummissjoni (UE) 2015/2015 tal-11 ta’ Novembru 2015 dwar il-proċeduri biex jiġu eżaminati l-valutazzjonijiet esterni tal-kreditu (ĠU L 295, 12.11.2015, p. 16).

                     (21)
                  Id-Deċiżjoni Delegata tal-Kummissjoni (UE) 2016/310 tas-26 ta’ Novembru 2015 dwar l-ekwivalenza tar-reġim ta' solvenza għall-impriżi ta' assigurazzjoni u riassigurazzjoni fis-seħħ fil-Ġappun (ĠU L 58, 4.3.2016, p. 55).

                     (22)
                  Id-Deċiżjoni Delegata tal-Kummissjoni (UE) 2016/309 tas-26 ta' Novembru 2015 dwar l-ekwivalenza tar-reġim superviżorju għall-impriżi tal-assigurazzjoni u tar-riassigurazzjoni fis-seħħ f'Bermuda u li temenda d-Deċiżjoni Delegata tal-Kummissjoni (UE) 2015/2290 (ĠU L 58, 4.3.2016, p. 50).

                     (23)
                  Ir-Regolament ta’ Implimentazzjoni tal-Kummissjoni (UE) 2015/2450 tat-2 ta’ Diċembru 2015 -Rappurtaġġ superviżorju: il-formoli għall-preżentazzjoni (ĠU L 347, 31.12.2015, p. 1).

                     (24)
                  Ir-Regolament ta’ Implimentazzjoni tal-Kummissjoni (UE) 2015/2452 tat-2 ta’ Diċembru 2015 ir-rapport dwar is-solvenza u l-kondizzjoni finanzjarja (ĠU L 347, 31.12.2015, p. 1285).

                     (25)
                  Ir-Regolament ta’ Implimentazzjoni tal-Kummissjoni (UE) 2015/2451 tat-2 ta’ Diċembru 2015 - Rappurtaġġ minn superviżuri (ĠU L 347, 31.12.2015, p. 1224).

                     (26)
                  Ir-Regolament ta’ Implimentazzjoni tal-Kummissjoni (UE) 2016/165 tal-5 ta’ Frar 2016 għall-kalkolu ta' dispożizzjonijiet tekniċi u fondi proprji bażiċi għar-rappurtar b'dati ta' referenza mill-1 ta' Jannar sat-30 ta' Marzu 2016 (ĠU L 32, 9.2.2016, p. 31).

                     (27)
                  Ir-Regolament ta’ Implimentazzjoni tal-Kummissjoni (UE) 2016/869 tas-27 ta’ Mejju 2016 għall-kalkolu tad-dispożizzjonijiet tekniċi u l-fondi proprji bażiċi għar-rappurtar b'dati ta' referenza mill-31 ta' Marzu sad-29 ta' Ġunju 2016 (ĠU L 147, 3.6.2016, p. 1).

                     (28)
                  Ir-Regolament ta’ Implimentazzjoni tal-Kummissjoni (UE) 2016/1376 tat-8 ta’ Awwissu 2016 għall-kalkolu tal-provvedimenti tekniċi u l-fondi proprji bażiċi għar-rappurtar bid-dati ta' referenza mit-30 ta' Ġunju sad-29 ta' Settembru 2016 (ĠU L 224, 18.8.2016, p. 1).

                     (29)
                  Ir-Regolament ta’ Implimentazzjoni tal-Kummissjoni (UE) 2016/1630 tad-9 ta’ Settembru 2016 fir-rigward tal-proċeduri għall-applikazzjoni tal-miżura tranżizzjonali għas-submodulu tar-riskju ta' ekwità (ĠU L 243, 10.9.2016, p. 1).

                     (30)
                  Ir-Regolament ta’ Implimentazzjoni tal-Kummissjoni (UE) 2016/1800 tal-11 ta’ Ottubru 2016 dwar l-allokazzjoni tal-valutazzjonijiet tal-kreditu ta' istituzzjonijiet esterni tal-valutazzjoni tal-kreditu ma' skala oġġettiva tal-klassi tal-mertu tal-kreditu (ĠU L 275, 12.10.2016, p. 19).

                     (31)
                  Ir-Regolament ta’ Implimentazzjoni tal-Kummissjoni (UE) 2016/1868 tal- 20 ta’ Ottubru 2016 li jemenda u jikkoreġi r-Regolament ta’ Implimentazzjoni (UE) 2015/2450 fir-rigward tal-formoli għas-sottomissjoni ta' informazzjoni lill-awtoritajiet superviżorji (ĠU L 286, 21.10.2016, p. 35).

                     (32)
                  Ir-Regolament ta’ Implimentazzjoni tal-Kummissjoni (UE) 2016/1976 tal-10 ta’ Novembru 2016 li jistabbilixxi l-informazzjoni teknika għall-kalkolu tar-riżervi tekniċi u l-fondi proprji bażiċi għar-rappurtar bid-dati ta' referenza mit-30 ta' Settembru sat-30 ta' Diċembru 2016 (ĠU L 309, 16.11.2016, p. 1).

                     (33)
                  Ir-Regolament ta’ Implimentazzjoni tal-Kummissjoni (UE) 2017/309 tat-23 ta’ Frar 2017 li jistabbilixxi informazzjoni teknika għall-kalkolu tar-riżervi tekniċi u l-fondi proprji bażiċi għar-rapportar b’dati ta’ referenza mill-31 ta’ Diċembru 2016 sat-30 ta’ Marzu 2017 (ĠU L 53, 28.02.2017, p. 1).

                     (34)
                  Ir-Regolament ta’ Implimentazzjoni tal-Kummissjoni (UE) 2017/812 tal-15 ta’ Mejju 2017 li jistabbilixxi informazzjoni teknika għall-kalkolu tad-dispożizzjonijiet tekniċi u l-fondi proprji bażiċi għar-rappurtar b'dati ta' referenza mill-31 ta' Marzu sad-29 ta' Ġunju 2017 (ĠU L 126, 18.5.2017, p. 1).

                     (35)
                  Ir-Regolament Delegat tal-Kummissjoni (UE) 2017/1542 tat-8 ta’ Ġunju 2017 i jemenda r-Regolament Delegat tal-Kummissjoni (UE) 2015/35 dwar il-kalkolu ta' rekwiżiti kapitali regolatorji għal diversi kategoriji ta' assi miżmuma mill-impriżi tal-assigurazzjoni u tar-riassigurazzjoni (korporati tal-infrastruttura) (ĠU L 236, 14.9.2017, p. 14)

                     (36)
                  Ir-Regolament ta' Implimentazzjoni tal-Kummissjoni (UE) 2017/1421 tat-2 ta' Awwissu 2017 li jistabbilixxi l-informazzjoni teknika għall-kalkolu tal-provvedimenti tekniċi u l-fondi proprji bażiċi għar-rappurtar bid-dati ta' referenza mit-30 ta' Ġunju sad-29 ta' Settembru 2017 skont id-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (ĠU L 204, 5.8.2017, p. 7).

                     (37)
                  Versicherungsaufsichtsgesetz, SR 961.01.

                     (38)
                  Aufsichtsverordnung, SR 961.011.


               IL-KUMMISSJONI EWROPEA
            Brussell, 19.2.2018
            COM(2018) 74 final
            2018/0036(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju tal-Marokk li jistabbilixxi t-termini u l-kundizzjonijiet għall-parteċipazzjoni tar-Renju tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  Fit-30 ta’ Mejju 2017, il-Kunsill awtorizza lill-Kummissjoni biex tiftaħ negozjati, f’isem l-Unjoni, mar-Renju tal-Marokk (“il-Marokk”) dwar Ftehim Internazzjonali bejn l-Unjoni u l-Marokk li jistabbilixxi t-termini u l-kundizzjonijiet għall-parteċipazzjoni tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (“PRIMA”).

                  Skont it-termini tad-deċiżjoni ta’ awtorizzazzjoni tal-Kunsill, in-negozjati setgħu jinbdew biss wara l-adozzjoni ta’ Deċiżjoni tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

                  In-negozjati bdew fis-26 ta’ Ġunju 2017 u ġew konklużi b’suċċess fit-22 ta’ Jannar 2018, meta l-Kapijiet Negozjaturi tal-Partijiet futuri poġġew l-inizjali tagħhom fuq it-test tal-abbozz tal-Ftehim. L-abbozz tal-Ftehim mehmuż ma’ din il-proposta huwa konformi mad-direttivi tan-negozjati maħruġa mill-Kunsill. B’mod partikolari, dan jistabbilixxi li t-termini u l-kundizzjonijiet għall-parteċipazzjoni tal-Marokk fil-PRIMA għandhom ikunu dawk li ġew stabbiliti fid-Deċiżjoni (UE) 2017/1324
                     1
                  , u billi ssir referenza diretta għall-att leġiżlattiv tal-Unjoni.

                  Sabiex tiġi żgurata l-protezzjoni tal-interessi finanzjarji tal-Unjoni, b’mod partikolari s-setgħat tal-Kummissjoni, tal-Uffiċċju Ewropew Kontra l-Frodi, tal-Qorti tal-Awdituri u tal-Istruttura ta’ Implimentazzjoni tal-PRIMA (PRIMA-IS) biex iwettqu l-awditjar u l-investigazzjonijiet skont il-leġiżlazzjoni applikabbli tal-Unjoni, il-Ftehim jagħmel referenza speċifika għad-dispożizzjonijiet rilevanti tad-Deċiżjoni (UE) 2017/1324 u jobbliga lill-Partijiet biex jipprovdu l-assistenza kollha meħtieġa biex jiżguraw li jiġu implimentati. Barra minn hekk, il-Ftehim futur jistipula li l-Partijiet iridu jsibu qbil dwar l-arranġamenti dettaljati għall-assistenza, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               •Konsistenza mad-dispożizzjonijiet eżistenti fil-qasam ta’ politika

                  Kif ġie ppreżentat ukoll fir-rapport tal-valutazzjoni tal-impatt għall-PRIMA
                     2
                  , il-ftuħ tal-PRIMA għall-parteċipazzjoni ta’ pajjiżi terzi bħall-Marokk huwa konsistenti mal-objettivi tal-kooperazzjoni internazzjonali għar-riċerka u għall-innovazzjoni kif deskritt fil-Komunikazzjoni tal-Kummissjoni tal-2012 “Intejbu u niffukaw il-kooperazzjoni internazzjonali tal-UE fir-riċerka u l-innovazzjoni: Approċċ strateġiku”
                     3
                   u fil-Programm Qafas Orizzont 2020, li jippromwovi l-kooperazzjoni ma’ pajjiżi terzi fix-xjenza, fit-teknoloġija u fl-innovazzjoni sabiex jiġu indirizzati l-isfidi globali tas-soċjetà u jiġu appoġġati l-politiki esterni tal-Unjoni. Dan il-Ftehim huwa konsistenti wkoll mal-Ftehim Ewro-Mediterranju eżistenti li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra
                     4
                  , li jipprevedi kooperazzjoni xjentifika, teknika u teknoloġika bejn l-Unjoni u l-Marokk, u mal-Ftehim dwar koperazzjoni xjentifika u teknika bejn il-Komunità Ewropea u r-Renju tal-Marokk
                     5
                  , li jħeġġeġ l-attivitajiet ta’ kooperazzjoni xjentifika u teknoloġika bejn il-Partijiet f’oqsma ta’ interess komuni għalihom.

               •Konsistenza ma’ politiki oħra tal-Unjoni

                  L-implimentazzjoni tal-PRIMA f’kooperazzjoni mill-qrib ma’ pajjiżi terzi bħall-Marokk hija konsistenti wkoll ma’ politiki oħra tal-Unjoni, bħall-politika dwar il-migrazzjoni, il-politika tal-iżvilupp u l-politika tal-viċinat, filwaqt li hija wkoll rilevanti għalihom.

               2.ELEMENTI ĠURIDIĊI TAL-PROPOSTA

                  Il-proposta għal Deċiżjoni tal-Kunsill hija bbażata fuq l-Artikolu 186 u l-Artikolu 218(6)(a)(v) tat-Trattat dwar il-Funzjonament tal-Unjoni Ewropea.

               Fid-dawl ta’ dan ta’ hawn fuq, il-Kummissjoni tipproponi li l-Kunsill jikkonkludi l-Ftehim f’isem l-Unjoni.

               2018/0036 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju tal-Marokk li jistabbilixxi t-termini u l-kundizzjonijiet għall-parteċipazzjoni tar-Renju tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-Artikolu 218(6)(a)(v) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew,

               Billi:

               (1)Id-Deċiżjoni (UE) 2017/1324 tal-Parlament Ewropew u tal-Kunsill
                  6
                tistipula l-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

               (2)Ir-Renju tal-Marokk (“il-Marokk”) esprima x-xewqa tiegħu li jissieħeb fil-PRIMA bħala Stat Parteċipant u li jkun fl-istess livell tal-Istati Membri u tal-pajjiżi terzi assoċjati mal-programm Orizzont 2020 li jipparteċipaw fil-PRIMA.

               (3)Skont l-Artikolu 1(2) tad-Deċiżjoni (UE) 2017/1324, il-Marokk isir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Marokk fil-PRIMA.

               (4)Il-Ftehim għal kooperazzjoni xjentifika u teknoloġika bejn l-Unjoni Ewropea u r-Renju tal-Marokk li jistabbilixxi t-termini u l-kundizzjonijiet għall-parteċipazzjoni tar-Renju tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA) ġie ffirmat f’isem l-Unjoni fi XX, 20XX, soġġett għall-konklużjoni tiegħu f’data iktar ’il quddiem u b’konformità mad-Deċiżjoni tal-Kunsill <XXX>
                  7
               .

               (5)Jenħtieġ li l-Ftehim jiġi approvat f’isem l-Unjoni,

               ADOTTA DIN ID-DEĊIŻJONI:

               Artikolu 1

               B’dan, il-Ftehim għal kooperazzjoni xjentifika u teknoloġika bejn l-Unjoni Ewropea u r-Renju tal-Marokk li jistabbilixxi t-termini u l-kundizzjonijiet għall-parteċipazzjoni tar-Renju tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA) huwa approvat f’isem l-Unjoni.

               It-test tal-Ftehim huwa mehmuż ma’ din id-Deċiżjoni.

               Artikolu 2

               Il-President tal-Kunsill għandu jaħtar il-persuna li jkollha s-setgħa tagħmel in-notifika prevista fl-Artikolu 5(2) tal-Ftehim f’isem l-Unjoni, sabiex tesprimi l-kunsens tal-Unjoni li tkun marbuta bil-Ftehim.

               Artikolu 3

               Din id-Deċiżjoni għandha tidħol fis-seħħ fi [id-data tal-adozzjoni tagħha].

               Magħmul fi Brussell,

                     Għall-Kunsill

                     Il-President

                     (1)

                        Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri (ĠU L 185, 18.7.2017, p. 1).

                     (2)

                        SWD(2016) 332 final, 18.10.2016.

                     (3)

                        COM(2012) 497 final.

                     (4)

                        ĠU L 70, 18.3.2000, p. 2.

                     (5)

                        ĠU L 37, 10.2.2004, p. 9.

                     (6)

                        Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri (ĠU L 185, 18.7.2017, p. 1).

    ---documentbreak---

               IL-KUMMISSJONI EWROPEA
            Brussell,19.2.2018
            COM(2018) 74 final
            ANNESS
            tal-
            Proposta għal DEĊIŻJONI TAL-KUNSILL
            dwar il-konklużjoni tal-Ftehim għal kooperazzjoni xjentifika u teknoloġika bejn l-Unjoni Ewropea u r-Renju tal-Marokk li jistabbilixxi t-termini u l-kundizzjonijiet għall-parteċipazzjoni tar-Renju tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               ANNESS

               Ftehim għal kooperazzjoni xjentifika u teknoloġika bejn l-Unjoni Ewropea u r-Renju tal-Marokk li jistabbilixxi t-termini u l-kundizzjonijiet għall-parteċipazzjoni tar-Renju tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               L-Unjoni Ewropea (minn hawn ’il quddiem imsejħa “l-Unjoni”),

               minn naħa waħda,

               u

               r-Renju tal-Marokk (minn hawn ’il quddiem imsejjaħ “il-Marokk”),

               min-naħa l-oħra,

               (minn hawn ’il quddiem imsejħin “il-Partijiet”)

               Billi l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra, li daħal fis-seħħ fl-1 ta’ Marzu 2000, jipprevedi l-kooperazzjoni xjentifika, teknika u teknoloġika;

               Billi l-Ftehim dwar koperazzjoni xjentifika u teknoloġika bejn il-Komunità Ewropea u r-Renju tal-Marokk, li daħal fis-seħħ fl-14 ta’ Marzu 2015, jistabbilixxi qafas formali għall-kooperazzjoni tal-Partijiet fir-riċerka xjentifika u teknoloġika;

               Billi l-proċess li wassal għall-PRIMA beda permezz tal-Konferenza Ewro-Mediterranja dwar ix-xjenza, it-teknoloġija u l-innovazzjoni li saret f’Barċellona fl-2012, li matulha l-parteċipanti qablu li jniedu sħubija mġedda fir-riċerka u fl-innovazzjoni bbażata fuq il-prinċipji tas-sjieda konġunta, tal-interess reċiproku u tal-benefiċċju kondiviż;

               Billi l-Marokk kien qed ikollu rwol attiv f’dan il-proċess u permezz ta’ ittra tas-26 ta’ Settembru 2014 esprima formalment l-impenn finanzjarju tiegħu b’rabta mal-PRIMA;

               Billi, f’Diċembru tal-2014, għadd ta’ Stati Membri tal-UE u pajjiżi li mhumiex membri tal-UE, fosthom il-Marokk, ressqu proposta lill-Kummissjoni Ewropea għal “programm konġunt tal-PRIMA”;

               Billi d-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri tirregola t-termini u l-kundizzjonijiet għall-parteċipazzjoni tal-Istati Membri tal-UE u tal-Pajjiżi Assoċjati ma’ Orizzont 2020 li huma Stati Parteċipanti tal-inizjattiva, b’mod partikolari l-obbligi finanzjarji tagħhom u l-parteċipazzjoni fl-istrutturi regolatorji tal-inizjattiva;

               Billi, skont it-termini tad-Deċiżjoni (UE) 2017/1324, il-Marokk isir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Marokk fil-PRIMA;

               Billi l-Marokk esprima x-xewqa tiegħu li jissieħeb fil-PRIMA bħala Stat Parteċipant, fl-istess livell tal-Istati Membri tal-UE u tal-Pajjiżi Assoċjati ma’ Orizzont 2020 li jipparteċipaw fil-PRIMA;

               Billi huwa meħtieġ ftehim internazzjonali bejn l-Unjoni u l-Marokk biex jiġu rregolati d-drittijiet u l-obbligi tal-Marokk bħala Stat Parteċipant fil-PRIMA,

               FTIEHMU KIF ĠEJ:

               Artikolu 1

               Skop

               L-iskop ta’ dan il-Ftehim huwa li jiġu stabbiliti t-termini u l-kundizzjonijiet għall-parteċipazzjoni tal-Marokk fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               Artikolu 2

               Termini u kundizzjonijiet għall-parteċipazzjoni tal-Marokk fil-PRIMA

               It-termini u l-kundizzjonijiet għall-parteċipazzjoni tal-Marokk fil-PRIMA għandhom ikunu dawk stabbiliti fid-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri. Il-Partijiet għandhom jikkonformaw mal-obbligi stabbiliti b’dik id-Deċiżjoni u għandhom jieħdu l-miżuri x-xierqa, b’mod partikolari billi jipprovdu l-assistenza kollha meħtieġa sabiex jiżguraw l-applikazzjoni tal-Artikolu 10(2) u tal-Artikolu 11(3) u (4) tagħha. L-arranġamenti dettaljati għall-assistenza għandhom jiġu miftiehma bejn il-Partijiet, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               Artikolu 3

               Applikazzjoni territorjali

               L-applikazzjoni territorjali ta’ dan il-Ftehim għandha tkun dik stabbilita fil-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra.

               Artikolu 4

               Iffirmar u applikazzjoni proviżorja

               Dan il-Ftehim għandu jiġi applikat b’mod proviżorju mid-data tal-iffirmar tiegħu.

               Artikolu 5

               Dħul fis-seħħ u durata

               1. Dan il-Ftehim għandu jiġi approvat mill-Partijiet skont il-proċeduri tagħhom stess.

               2. Dan il-Ftehim għandu jidħol fis-seħħ fid-data li fiha ż-żewġ Partijiet ikunu nnotifikaw lil xulxin permezz tal-kanali diplomatiċi li l-proċeduri msemmija fl-ewwel paragrafu ġew konklużi.

               3. Dan il-Ftehim għandu jibqa’ fis-seħħ sakemm id-Deċiżjoni (UE) 2017/1324 tibqa’ fis-seħħ, diment li ma jiġix itterminat minn waħda mill-Partijiet skont l-Artikolu 6.

               Artikolu 6

               Terminazzjoni

               1. Kwalunkwe Parti tista’ tittermina dan il-Ftehim fi kwalunkwe waqt b’avviż bil-miktub li jinforma lill-Parti l-oħra bl-intenzjoni li tittermina dan il-Ftehim.

               It-terminazzjoni għandha ssir effettiva sitt xhur wara d-data li fiha l-avviż bil-miktub ikun wasal għand id-destinatarju.

               2. Il-proġetti u l-attivitajiet li jkunu għaddejjin fil-waqt tat-terminazzjoni ta’ dan il-Ftehim għandhom jissoktaw sakemm jitlestew skont il-kundizzjonijiet stabbiliti f’dan il-Ftehim.

               3. Il-Partijiet għandhom isolvu b’kunsens komuni kwalunkwe konsegwenza oħra tat-terminazzjoni.

               Artikolu 7

               Soluzzjoni tat-tilwim

               Il-proċedura ta’ soluzzjoni tat-tilwim prevista fl-Artikolu 86 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Renju tal-Marokk, min-naħa l-oħra, għandha tapplika għat-tilwimiet kollha marbuta mal-applikazzjoni jew mal-interpretazzjoni ta’ dan il-Ftehim.

               ****

               Dan il-Ftehim għandu jitfassal b’kopji duplikati bil-Bulgaru, bil-Kroat, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bl-Għarbi, filwaqt li t-testi kollha jkunu ugwalment awtentiċi.


               IL-KUMMISSJONI EWROPEA
            Brussell, 17.9.2018
            COM(2018) 642 final
            2018/0333(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Kumitat Ewropew għat-tfassil ta’ Standards fil-qasam tan-Navigazzjoni Interna u fil-Kummissjoni Ċentrali għan-Navigazzjoni fuq ir-Renu fir-rigward tal-adozzjoni ta’ standards dwar il-kwalifiki professjonali fin-navigazzjoni interna

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-Deċiżjoni li tistabbilixxi l-pożizzjoni li għandha tittieħed f’isem l-Unjoni waqt il-laqgħa tal-Kumitat Ewropew għat-tfassil ta’ Standards fin-Navigazzjoni Interna (CESNI) tat-8 ta’ Novembru 2018 u waqt il-laqgħa tas-sessjoni plenarja tal-Kummissjoni Ċentrali għan-Navigazzjoni fuq ir-Renu (CCNR) fir-rigward tal-adozzjoni prevista ta’ standards Ewropej għal kwalifiki professjonali fin-navigazzjoni interna.

               2.Kuntest tal-proposta

               2.1.Il-Konvenzjoni Riveduta għan-Navigazzjoni fuq ir-Renu

               Il-Konvenzjoni Riveduta għan-Navigazzjoni fuq ir-Renu tas-17 ta’ Ottubru 1868 tiddefinixxi l-qafas ġuridiku li jirregola l-użu tax-xmara Renu bħala passaġġ fuq l-ilma intern għan-navigazzjoni u tistabbilixxi l-attribuzzjonijiet tal-Kummissjoni Ċentrali għan-Navigazzjoni fuq ir-Renu (CCNR). Il-verżjoni tal-Konvenzjoni li tapplika bħalissa ħarġet

                  mill-Konvenzjoni tal-20 ta’ Novembru 1963

               , li daħlet fis-seħħ fl-14 ta’ April 1967.

               Erba’ Stati Membri (il-Belġju, Franza, il-Ġermanja u n-Netherlands) u l-Iżvizzera llum huma partijiet għall-Konvenzjoni Riveduta għan-Navigazzjoni fuq ir-Renu.

               2.2.Is-CCNR u s-CESNI

               Is-CCNR hi organizzazzjoni internazzjonali li l-missjoni tagħha hi li timplimenta inizjattivi maħsuba biex jiggarantixxu l-libertà tan-navigazzjoni fuq ir-Renu u jippromwovu n-navigazzjoni fuq ir-Renu.  Il-laqgħat plenarji jsiru darbtejn fis-sena. Għalihom jattendu rappreżentanti tal-Istati Membri tas-CCNR. Il-laqgħa plenarja hi l-korp deċiżjonali tas-CCNR. Din tadotta r-riżoluzzjonijiet tal-Kummissjoni Ċentrali. Kull Stat għandu vot wieħed, u d-deċiżjonijiet isiru b’mod unanimu. Dawn ir-riżoluzzjonijiet huma legalment vinkolanti. L-UE mhix membru tas-CCNR.

               Fl-2015, is-CCNR adottat riżoluzzjoni li tistabbilixxi Kumitat Ewropew għat-tfassil ta’ standards komuni fil-qasam tan-navigazzjoni interna (Comité Européen pour l’Élaboration de Standards dans le Domaine de Navigation Intérieure – CESNI). Il-missjoni tiegħu tinkludi l-adozzjoni ta’ standards tekniċi f’diversi oqsma, b’mod partikolari fir-rigward tal-bastimenti, it-teknoloġija tal-informazzjoni u l-ekwipaġġ, l-interpretazzjoni uniformi ta’ dawn l-istandards u tal-proċeduri korrispondenti kif ukoll id-deliberazzjonijiet dwar is-sikurezza tan-navigazzjoni, il-ħarsien tal-ambjent jew oqsma oħra tan-navigazzjoni.

               Is-CESNI hu magħmul minn esperti li jirrappreżentaw lill-Istati Membri tas-CCNR u tal-UE li jkollhom dritt jivvotaw abbażi ta’ vot wieħed għal kull Stat. L-UE mhix membru tas-CESNI. Madankollu, din tista’ tieħu sehem fil-ħidma tas-CESNI, flimkien ma’ organizzazzjonijiet internazzjonali li l-missjoni tagħhom tkopri l-oqsma kkonċernati mis-CESNI, iżda mingħajr dritt li tivvota.

               2.3.L-att previst tas-CESNI u s-CCNR

               Waqt il-laqgħa tiegħu tat-8 ta’ Novembru 2018, is-CESNI mistenni jadotta standards dwar il-kwalifiki professjonali fin-navigazzjoni interna (“l-att previst”).

               Dawn l-ewwel standards tas-CESNI għal kwalifiki professjonali fin-navigazzjoni interna jinkludu l-istandards li ġejjin:

               ·Standards għall-kompetenzi (cesni(18)_30, cesni(18)_31, cesni(18)_32, cesni(18)_33, cesni(18)_34, cesni(18)_35)

               ·Standards għall-eżamijiet prattiċi (cesni(18)_36, cesni(18)_37, cesni(18)_38, cesni(18)_39, cesni(18)_40)

               ·Standards tal-istat mediku (cesni(18)_29)

               ·Standards għall-approvazzjoni ta’ simulaturi (cesni(18)_41, cesni(18)_42)

               Waqt il-laqgħa tiegħu tal-10 ta’ April 2018, is-CESNI ddeċieda b’mod unanimu li jiskeda l-ewwel standards tas-CESNI għal kwalifiki professjonali fin-navigazzjoni interna għal-laqgħa tat-8 ta’ Novembru 2018. Qabel din il-laqgħa f’Novembru 2018, huma mistennija biss xi bidliet formali u żgħar fl-abbozz tal-istandards, inkluż il-konsolidazzjoni possibbli tad-dokumenti u r-referenzi tagħhom. L-istandards se jiġu ppubblikati fuq sit web apposta (cesni.eu). L-Istati Membri kollha tal-UE għandhom aċċess (protett) għall-abbozz tal-istandards imsemmi hawn fuq.

               L-istandards tas-CESNI għandhom jiġu inkorporati fil-liġi tal-UE b’konformità mad-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE
                  1
               .

               Ir-Regolamenti dwar il-Persunal tan-Navigazzjoni fir-Renu se jirreferu wkoll għall-istandards mogħtija mis-CESNI mis-17 ta’ Jannar 2022 (l-iskadenza tat-traspożizzjoni tad-Direttiva (UE) 2017/2397) għax ir-reġim regolatorju tas-CCNR għall-kwalifiki professjonali koperti mid-Direttiva (UE) 2017/2397 jeħtieġ ikun allinjat għalkollox mis-17 ta’ Jannar 2022 ħalli jkun żgurat ir-rikonoxximent taċ-ċertifikati tar-Renu fil-passaġġi fuq l-ilma interni kollha tal-Unjoni.

               3.Il-pożizzjoni li trid tittieħed f’isem l-Unjoni

               Id-deċiżjoni – l-istabbiliment tal-pożizzjoni tal-Unjoni – hi meħtieġa biex ikun żgurat li l-interessi tal-UE jiġu kkunsidrati kif xieraq waqt l-adozzjoni ta’ deċiżjonijiet dwar l-istabbiliment tal-istandards għall-kwalifiki professjonali fin-navigazzjoni interna.

               Waqt il-programm ta’ ħidma tas-CESNI 2016-2018, l-esperti tas-CESNI (grupp ta’ ħidma tas-CESNI/QP) ħejjew l-istandards għall-kwalifiki professjonali. Ix-xogħol beda abbażi tal-proposta tal-Kummissjoni tat-18 ta’ Frar 2016
                  2
                u ġie ffinalizzat abbażi tad-Direttiva (UE) 2017/2397.

               Il-preparazzjoni tal-istandards għall-kwalifiki professjonali kienet soġġetta għal tħejjija intensiva fil-livell ta’ esperti tas-CESNI (grupp ta’ ħidma tas-CESNI/QP). F’dan ir-rigward ġew ikkonsultati firxa kbira ta’ esperti mis-settur pubbliku u privat. Matul l-iżvilupp tal-istandards saru dawn l-laqgħat tekniċi li ġejjin fil-livell tas-CESNI:

               ·laqgħat tal-esperti tas-CESNI (26-28.01.2016; 22-24.06.2016; 5-9.09.2016; 16-17.11.2016; 31.01-02.02.2017; 10-12.05.2017; 12-13.06.2017; 06.07.2017; 05-07.09.2017; 12-13.09.2017; 15-16.11.2017; 30.01-01.02.2018.)

               ·laqgħa tal-Kumitat (10.04.2018).

               Permezz ta’ dawn il-laqgħat seta’ jintlaħaq ftehim fil-livell ta’ esperti dwar l-istandards Ewropej għall-kwalifiki professjonali fin-navigazzjoni interna.

               Il-Grupp ta’ Esperti tal-Kummissjoni dwar kwistjonijiet soċjali fin-navigazzjoni interna nżamm infurmat dwar il-progress tal-ħidma tas-CESNI permezz tal-laqgħat tiegħu tas-7 ta’ Settembru 2017 u tal-1 ta’ Frar 2018.

               4.Bażi ġuridika

               4.1.Bażi ġuridika proċedurali

               4.1.1.Il-prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprovdi għal deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita bi ftehim, meta dik is-sede tintalab tadotta atti li jkollhom effetti ġuridiċi, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               L-Artikolu 218(9) tat-TFUE japplika irrispettivament minn jekk l-Unjoni hix membru tal-korp jew parti għall-ftehim
                  3
               .

               Il-kunċett ta’ “atti li jkollhom effetti ġuridiċi” jinkludi l-atti li jkollhom effetti ġuridiċi skont ir-regoli tad-dritt internazzjonali li jirregola l-korp ikkonċernat. Dan jinkludi l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni.”
                  4

               4.1.2.Applikazzjoni għall-każ preżenti

               Is-CCNR hi korp imwaqqaf bi ftehim, jiġifieri l-Konvenzjoni Riveduta għan-Navigazzjoni fuq ir-Renu.  Is-CESNI hu korp maħluq mis-CCNR.

               L-atti li s-CESNI u s-CCNR huma mitluba jadottaw, jikkostitwixxu atti b’effetti ġuridiċi. L-att previst kapaċi jinfluwenza b’mod deċiżiv il-kontenut tal-leġiżlazzjoni tal-UE, jiġifieri: Id-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE.

               Minħabba f’hekk il-Kummissjoni għandha tadotta atti delegati msemmija fl-Artikolu 17(1) u (4) (li jirreferu għall-istandards għall-kompetenzi u l-istandards għall-eżamijiet prattiċi), fl-Artikolu 21(2) (li jirreferi għall-istandards għall-approvazzjoni ta’ simulaturi) u fl-Artikolu 23(6) (li jirreferi għall-istandards tal-istat mediku) sas-17 ta’ Jannar 2020.

               Il-premessa (40) tad-Direttiva (UE) 2017/2397 tispjega li bl-iżvilupp tal-istandards tas-CESNI teħfief l-armonizzazzjoni tal-leġiżlazzjoni fil-qasam tal-kwalifiki professjonali fin-navigazzjoni interna fl-Ewropa.  F’dan il-kuntest, skont l-Artikolu 32 tad-Direttiva, dawn l-atti delegati għandhom jagħmlu referenza għall-istandards stabbiliti mis-CESNI, diment li:

               (a)
                     dawk l-istandards ikunu disponibbli u aġġornati;

               (b)
                     dawk l-istandards ikunu konformi ma’ kwalunkwe rekwiżit applikabbli stabbilit fl-Annessi tad-Direttiva;

               (c)
                     l-interessi tal-Unjoni ma jiġux kompromessi minn xi bidliet fil-proċess tat-teħid tad-deċiżjonijiet tas-CESNI.

               Il-Kummissjoni għandha tinkludi t-test sħiħ ta’ dawk l-istandards fl-atti delegati, u għandha tagħmel ir-referenza rilevanti.

               L-Anness II tad-Direttiva jistabbilixxi r-rekwiżiti essenzjali dwar il-kompetenza u l-Anness III jistabbilixxi r-rekwiżiti essenzjali dwar l-istat mediku.

               L-atti previsti ma jissupplimentawx jew ma jemendawx il-qafas istituzzjonali tal-Ftehim.

               Għalhekk, il-bażi ġuridika proċedurali tad-Deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Il-prinċipji

               Il-bażi ġuridika sostantiva għal Deċiżjoni skont l-Artikolu 218(9) tat-TFUE tiddependi qabelxejn mill-għan u mill-kontenut tal-att previst li dwaru tittieħed pożizzjoni f’isem l-Unjoni. Jekk l-att previst ikollu żewġ għanijiet jew żewġ komponenti, u jekk wieħed minn dawn l-għanijiet jew wieħed minn dawn il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment inċidentali, id-Deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva waħda, jiġifieri dik li jeżiġi l-għan jew il-komponent ewlieni jew predominanti.

               4.2.2.Applikazzjoni għall-każ preżenti

               L-għan ewlieni u l-kontenut tal-att previst għandhom x’jaqsmu mal-politika komuni dwar it-trasport.

               Għalhekk, il-bażi ġuridika sostantiva tad-Deċiżjoni proposta hija l-Artikolu 91(1).

               4.3.Konklużjoni

               Il-bażi ġuridika tad-Deċiżjoni proposta jenħtieġ tkun l-Artikolu 91(1), flimkien mal-Artikolu 218(9) tat-TFUE.

               2018/0333 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fil-Kumitat Ewropew għat-tfassil ta’ Standards fil-qasam tan-Navigazzjoni Interna u fil-Kummissjoni Ċentrali għan-Navigazzjoni fuq ir-Renu fir-rigward tal-adozzjoni ta’ standards dwar il-kwalifiki professjonali fin-navigazzjoni interna

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91(1), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Konvenzjoni Riveduta għan-Navigazzjoni fuq ir-Renu (“il-Ftehim”) daħlet fis-seħħ fl-14 ta’ April 1967.

               (2)B’konformità mal-Artikolu 46 tal-Ftehim, il-Kummissjoni Ċentrali għan-Navigazzjoni fuq ir-Renu (“CCNR”) tista’ tadotta riżoluzzjonijiet, li jkunu vinkolanti għall-membri tagħha.

               (3)Il-Kumitat Ewropew għat-tfassil ta’ standards komuni fil-qasam tan-navigazzjoni interna (CESNI) twaqqaf fit-3 ta' Ġunju 2015 fil-qafas tas-CCNR biex jiżviluppa standards tekniċi għall-passaġġi fuq l-ilma interni f’diversi oqsma, b’mod partikolari fir-rigward tal-bastimenti, it-teknoloġija tal-informazzjoni u l-ekwipaġġ.

               (4)Is-CESNI, waqt il-laqgħa tiegħu tat-8 ta’ Novembru 2018, għandu jadotta standards dwar il-kwalifiki professjonali fin-navigazzjoni interna. Jenħtieġ li waqt sessjoni plenarja tas-CCNR tiġi adottata wkoll ir-Riżoluzzjoni li se tinkorpora dawn l-istandards fir-Regolamenti dwar il-Persunal tan-Navigazzjoni fir-Renu.

               (5)Jixraq li tiġi stabbilita l-pożizzjoni li għandha tittieħed f’isem l-Unjoni fis-CESNI u fis-CCNR, għax l-istandards dwar il-kwalifiki professjonali se jinfluwenzaw b’mod deċiżiv il-kontenut tad-dritt tal-Unjoni, jiġifieri d-Direttiva (UE) 2017/2397 tal-Parlament Ewropew u tal-Kunsill
                  5
               , u se jkollhom effett ġuridiku skont ir-regoli li jirregolaw lis-CCNR meta se tadotta dawn l-istandards.

               (6)Biex tiġi ffaċilitata l-mobbiltà, tkun żgurata s-sikurezza tan-navigazzjoni u tkun żgurata l-protezzjoni tal-ħajja umana u tal-ambjent, hu importanti li r-rekwiżiti tekniċi għal membri tal-ekwipaġġ ikunu kemm jista’ jkun armonizzati skont reġimi legali differenti fl-Ewropa. B’mod partikolari, jenħtieġ li l-Istati Membri li huma membri tas-CCNR ikunu awtorizzati jappoġġaw deċiżjonijiet li jarmonizzaw ir-regoli tas-CCNR ma’ dawk applikati fl-Unjoni.

               (7)L-istandards żviluppati mis-CESNI għall-kwalifiki professjonali jipprovdu l-istandards Ewropej armonizzati minimi li hemm bżonn biex tiġi ffaċilitata l-mobbiltà, tkun żgurata s-sikurezza tan-navigazzjoni u tkun żgurata l-protezzjoni tal-ħajja umana u tal-ambjent. Dawn l-istandards jinkludu l-istandards għall-kompetenzi, standards għall-eżamijiet prattiċi, l-istandards tal-istat mediku u standards għall-approvazzjoni ta’ simulaturi.

               (8)L-Artikolu 32 tad-Direttiva (UE) 2017/2397, b’effett mit-18 ta’ Jannar 2022, jirreferi direttament għall-istandards għall-kwalifiki professjonali bħala dawk mogħtija mis-CESNI. Il-Kummissjoni għandha s-setgħa li tinkludi t-test sħiħ ta’ dawk l-istandards f’atti delegati, tagħmel ir-referenzi rilevanti jew taġġornahom, u tistabbilixxi d-data tal-applikazzjoni.

               (9)Il-pożizzjoni tal-Unjoni għandha tiġi espressa mill-Istati Membri tal-Unjoni li huma membri tas-CESNI u tas-CCNR, filwaqt li jaġixxu b’mod konġunt.

               ADOTTA DIN ID-DEĊIŻJONI:

               Artikolu 1

               1.Il-pożizzjoni li għandha tittieħed f’isem l-Unjoni fil-Kumitat Ewropew għat-tfassil ta’ Standards fin-Navigazzjoni Interna (CESNI) tat-8 ta’ Novembru 2018 għandha tkun li taqbel mal-adozzjoni tal-Istandards Ewropej għall-kwalifiki professjonali fin-navigazzjoni interna bir-referenzi (cesni (18)_29 sa cesni (18)_42).

               2.Il-pożizzjoni li għandha tittieħed f’isem l-Unjoni waqt il-laqgħa tas-sessjoni plenarja tal-Kummissjoni Ċentrali għan-Navigazzjoni fuq ir-Renu (CCNR), fejn l-Istandards Ewropej għall-kwalifiki professjonali fin-navigazzjoni interna bir-referenzi (cesni (18)_29 sa cesni (18)_42) huma deċiżi, għandha tkun li tappoġġa l-proposti kollha li jallinjaw ir-rekwiżiti tar-Regolamenti dwar il-Persunal tan-Navigazzjoni fir-Renu mar-rekwiżiti tal-Istandards Ewropej għall-kwalifiki professjonali fin-navigazzjoni interna.

               Artikolu 2

               1.Il-pożizzjoni msemmija fl-Artikolu 1(1) għandha tiġi espressa mill-Istati Membri tal-Unjoni li huma membri tas-CESNI, filwaqt li jaġixxu b’mod konġunt.

               2.Il-pożizzjoni msemmija fl-Artikolu 1(2) għandha tiġi espressa mill-Istati Membri tal-Unjoni li huma membri tas-CCNR, filwaqt li jaġixxu b’mod konġunt.

               Artikolu 3

               1.Bidliet tekniċi minuri fil-pożizzjonijiet stabbiliti fl-Artikolu 1 jistgħu jiġu miftiehma mingħajr Deċiżjoni ulterjuri tal-Kunsill.

               Artikolu 4

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)

                        Id-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE (ĠU L 345, 27.12.2017, p.53).

                     (2)

                        COM(2016) 82 final.

                     (3)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafu 64.

                     (4)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi 61 sa 64.

                     (5)

                        Id-Direttiva (UE) 2017/2397 tal-Parlament Ewropew u tal-Kunsill tat-12 ta’ Diċembru 2017 dwar ir-rikonoxximent tal-kwalifiki professjonali fin-navigazzjoni interna u li tħassar id-Direttivi tal-Kunsill 91/672/KEE u 96/50/KE (ĠU L 345, 27.12.2017, p. 53).